Z A P I S N I K

s 2. sjednice Vijeća Mjesnog odbora „Sveti Duh“, od 13. srpnja 2021.

u Mjesnoj samoupravi „Sveti Duh“, Sveti Duh 26
s početkom u 17:30 sati

NAZOČNI ČLANOVI VIJEĆA:

Branko Ančić, Nikola Šanta, Bojan Blažević, Goran Jukić, Ljubomir Marić, Vladimira Matošin, Sandra Bregant
OSTALI NAZOČNI:

Nevenka Antunović – stručni referent za rad tijela mjesne samouprave

Predsjedava Branko Ančić, predsjednik Vijeća. Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.

Predsjednik Zapisnik s konstituirajuće sjednice daje na glasovanje.

Uz primjedbu vijećnika, Ljubomira Marića da je glasovao protiv Zaključka o verifikaciji mandatnog povjerenstva, jednoglasno usvoje Zapisnik s konstituirajuće sjednice VMO „Sveti Duh“.                                                                                                      
Predsjednik predlaže dopunu dnevnog reda; Polaganje prisege – Gorana Jukića. Tako dopunjen dnevni red daje na usvajanje. 

Jednoglasno usvojen slijedeći: 
D n e v n i   r e d

1. Polaganje prisege – Goran Jukić

2. MO „Sveti Duh“ , Sveti Duh 26 – očitovanje o zakupu za sklapanje ugovora o zakupu

3. Judo klub „GLADIJATOR“- zahtjev za produljenje korištenja prostora, Dunjevac 15A

4. Udruga za rad s djecom ČAROBNJAK – zahtjev za produljenje korištenja prostora, Dunjevac 15A

5. Klub liječenih alkoholičara – zahtjev za produljenje korištenja prostora, Sveti Duh 26

6. Ulica Črnomerec 94 – požurnica za uklanjanje uspornika

7. Krčelićeva ulica – zahtjev za postavljanje stupića sa istočne strane ulice

8. Pitanja, prijedlozi i obavijesti

Ad. 1. 
    Polaganje prisege  - Goran Jukić
Predsjednik čita tekst prisege


„Prisežem, svojom čašću, da ću dužnost člana Vijeća Mjesnog odbora „Sveti Duh“ obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora „Sveti Duh“, Grada Zagreba i Republike Hrvatske.“
te poziva Gorana Jukića da ustane izgovori riječ : PRISEŽEM

Nakon što je Goran Jukić dao prisegu, zamoljen je da istu preda djelatnici Gradskog ureda za mjesnu samoupravu.
Ad. 2.
MO „Sveti Duh“ , Sveti Duh 26 – očitovanje o zakupu za sklapanje ugovora o zakupu

Predsjednik napominje da Gradski ured za upravljanje imovinom grada, dopisom od 20. travnja 

2021., traži očitovanje za poslovni prostor mjesnog odbora „Sveti Duh“, Sveti Duh 26 na koji se uknjižila Republika Hrvatska. Za navedeni prostor vijeće se treba očitovati o potrebi za njegovo daljnje korištenje, obzirom da dolaze računi za zakup navedenog prostora koje Grad Zagreb plaća.

Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K

na prijedlog sklapanja ugovora o zakupu poslovnog prostora Mjesnog odbora

„Sveti Duh“, Sveti Duh 26
1. Vijeće Mjesnog odbora „Sveti Duh“ raspravljalo je o prijedlogu za sklapanje ugovora o zakupu poslovnog prostora s Republikom Hrvatskom,  kojeg sad koristi Mjesni odbor „Sveti Duh“, Sveti Duh 26.

2. Vijeće traži pravni status i razlog uknjižbe Republike Hrvatske na navedeni prostor te procjenu  Gradske četvrti Črnomerec o potrebi njegovog korištenja o eventualnom daljnjem korištenju navedenog prostora.
3. Ovaj Zaključak dostavit će se u Gradski ured za mjesnu samoupravu na daljnje postupanje.

Ad. 3.  Judo klub „GLADIJATOR“- zahtjev za produljenje korištenja prostora, Dunjevac 15A
Vijeće je nakon rasprave odlučilo na sljedeću sjednicu pozvati predstavnike navedenog Judo kluba da pojasne način poslovanja s korisnicima njihovog kluba.

Ad. 4.  Udruga za rad s djecom ČAROBNJAK – zahtjev za produljenje korištenja prostora, Dunjevac 15A

Vijeće je nakon rasprave odlučilo na sljedeću sjednicu pozvati predstavnike navedene Udruge da pojasne način poslovanja s korisnicima Udruge.
Ad. 5. Klub liječenih alkoholičara – zahtjev za produljenje korištenja prostora, Sveti Duh 26

Predsjednik smatra da se Klubu liječenih alkoholičara može produljiti korištenje prostora, te nakon rasprave jednoglasno donesen slijedeći:
Z A K L J U Č A K 

           1.  KLUBU LIJEČENIH ALKOHOLIČARA,  odobrava se  povremeno korištenje prostora u objektu koji koristi Mjesni odbor „Sveti Duh“, Sveti Duh 26,  u terminu, ponedjeljak od 17:00 do 18:00 sati.

2.  Prostor  iz točke 1. ovog zaključka , koristiti će Klub liječenih alkoholičara, bez naknade.

3.  Klub liječenih alkoholičara se obvezuje postupati s pažnjom dobrog gospodara u korištenju  prostora.        

 4.  O povremenom korištenju prostora iz točke 1. ovog zaključka, Služba za mjesnu

samoupravu izdati će odobrenje o korištenju, a u skladu sa ovim zaključkom
Ad. 6.  Ulica Črnomerec 94 – požurnica za uklanjanje uspornika
Predsjednik otvara raspravu o požurnici stanara sa adrese Črnomerec 94,  koji su tražili uklanjanje uspornika ispred njihove zgrade. Naime, isti su se obratili Vijeću 22. veljače 2020. i tražili uklanjanje uspornika. Nakon potresa vibracije i trešnja izazivaju još veća oštećenja na zgradi koja je označena žutom naljepnicom.

Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K

o prijedlogu za uklanjanje ili zamjenu uspornika, 

Črnomerec 94

1. Vijeće Mjesnog odbora „Sveti Duh“ raspravljalo je o požurnici stanara zgrade za uklanjanje ili zamjenu uspornika na lokaciji Črnomerec 94.

2. Vijeće se dopisom Klasa: 026-02/21-002/288, Urbroj: 251-06-11-03-21-7, od 22. veljače 2021. obratilo Sektoru za promet za zamjenu uspornika na navedenoj lokaciji. Obzirom da se do sada ništa nije realiziralo, Vijeće MO traži da djelatnici Sektora za promet izađu na teren i donesu pravo rješenje problema.

3. Ovaj Zaključak dostavit će se Gradskom uredu za mjesnu samoupravu na daljnje postupanje. 

Ad. 7.
Krčelićeva ulica – zahtjev za postavljanje stupića sa istočne strane ulice

Predsjednik otvara raspravu o zahtjevu gđe. Livije Puljak koja traži postavljanje zaštitnih stupića na početku Krčelićeve ulice.
Nakon rasprave u kojoj su sudjelovali svi vijećnici, jednoglasno donesen slijedeći:
Z A K L J U Č A K 

o rješavanju nepropisno parkiranih vozila na istočnoj stani Krčelićeve ulice
1. Vijeće Mjesnog odbora „Sveti Duh“ raspravljalo je o zahtjevu gđe. Livije Puljak koja traži postavljanje zaštitnih stupića na istočnoj strani  Krčelićeve ulice.
2. Vijeće predlaže da se problem parkiranih vozila na nogostupu istočne strane Krčelićeve ulice riješi na način da se angažira prometno redarstvo ili odvoz vozila „paukom“.

3. Ovaj Zaključak dostavit će se Gradskom uredu za mjesnu samoupravu na daljnje postupanje.

Ad. 8.   Pitanja, prijedlozi i obavijesti
Predsjednik nakon kratke rasprave zatvara sjednicu.
Sjednica završila u 18:50 sati.






Zapisnik vodila:
Nevenka Antunović










KLASA:    026-02/21-002/1205
URBROJ:  251-06-11-307-21-2
Zagreb,      13. srpnja 2021.

